SAEIMAS AIZSARDZĪBAS, IEKŠLIETU UN KORUPCIJAS

NOVĒRŠANAS KOMISIJAS SĒDES

PROTOKOLS Nr.113

**2020.gada 2.jūnijā plkst.10.00**

Attālināta sēde videokonferences formātā

Sēdē piedalās:

**komisijas deputāti**:

**Juris Rancāns**

**Aldis Blumbergs**

**Edvīns Šnore**

**Raimonds Bergmanis**

**Ivans Klementjevs**

**Ainars Latkovskis**

**Mārtiņš Staķis**

**Atis Zakatistovs**

**Normunds Žunna**

**uzaicinātās personas:**

* Aizsardzības ministrijas Juridiskā departamenta direktores vietniece **Sanda Vistiņa**
* Nacionālo bruņoto spēku Apvienotā štāba Juridiskās pārvaldes pārstāve kapteine **Madara Pāvele**
* Valsts prezidenta padomnieks tiesību politikas jautājumos **Jānis Pleps**
* Aizsardzības ministrijas Juridiskā departamenta Tiesību aktu nodaļas vecākā eksperte **Marina Baltā**
* Aizsardzības ministrijas Aizsardzības plānošanas un analīzes departamenta Struktūras un militārā personāla attīstības plānošanas vadītāja **Guna Začeste**
* Aizsardzības ministrijas Juridiskā departamenta Tiesību aktu nodaļas vadītāja **Vita Upeniece**
* Iekšlietu ministrijas Juridiskā departamenta Normatīvo aktu nodaļas juriskonsulte **Dace Radzeviča**
* Ģenerālprokuratūras Darbības analīzes un vadības departamenta Metodikas nodaļas virsprokurore **Elita Jurkjāne**

**citas personas:**

**Saeimas Juridiskā biroja vecākā juridiskā padomniece Līvija Millere**

**Aizsardzības, iekšlietu un korupcijas novēršanas komisijas vecākā konsultante I.Barvika, konsultanti I.Silabriede, K.Bumbiere, E.Kalniņa.**

**Sēdi vada:** komisijaspriekšsēdētājs J.Rancāns

**Sēdi protokolē:** konsultanteE.Kalniņa

**Sēdes veids:** atklāta

Darba kārtība:

**1. Militārās disciplināratbildības likums (662/Lp13) 2.lasījums.**

**2. Grozījumi Latvijas Republikas Zemessardzes likumā (663/lp13) 2.lasījums.**

**3. Grozījumi Militārā dienesta likumā (664/Lp13) 2.lasījums.**

**4.Grozījumi Iekšlietu ministrijas sistēmas iestāžu un Ieslodzījuma vietu pārvaldes amatpersonu ar speciālajām dienesta pakāpēm dienesta gaitas likumā (595/Lp13) 1.lasījums.**

**5.** **Iespējamā komisijas iniciatīva grozījumiem Prokuratūras likumā.**

**6. Dažādi.**

***Izskatāmie dokumenti:***

*1. Aizsardzības ministrijas 25.05.2020.g. vēstule Nr.MV-N/1126.*

*2. Saeimas Juridiskā biroja 25.05.2020.g. vēstule Nr.111.13/1-63-13/20.*

*3. Saeimas Juridiskā biroja 25.05.2020.g. vēstule Nr.111.13/1-62-13/20.*

*4. Ministru kabineta 26.02.2020.g. vēstule Nr.90/TA-86(2020).*

*5. Ģenerālprokuratūras 21.05.2020.g. vēstule Nr.N-101-2020-00208.*

J.Rancāns atklāj sēdi un iepazīstina ar izskatāmo darba kārtību.

1. **Militārās disciplināratbildības likums (662/Lp13) 2.lasījums.**

J.Rancāns informē, ka par izskatāmo likumprojektu saņemti 14 priekšlikumi, tie visi saņemti no Aizsardzības ministrijas, un aicina tos izskatīt numuru secībā. Piedāvā deputātiem dot laiku pieprasīt balsojumu, ja balsojumu nepieprasa, tad priekšlikumu uzskatīt par atbalstītu.

Nr.1 – Aizsardzības ministra A.Pabrika priekšlikums – Izteikt likumprojekta 11. panta septīto apakšpunktu ieteiktā redakcijā.

J.Rancāns dod vārdu Aizsardzības ministrijas pārstāvei.

S.Vistiņa skaidro, ka 1. un 2.priekšlikums ir saistīti un abi ir tīri redakcionāla rakstura grozījumi – personisks kaitējums aizstāts ar nemantisku kaitējumu.

L.Millerei nav iebildumu par šiem priekšlikumiem, apstiprina, ka sākotnēji bija jēdziens “personisks”, bet tagad parādījies jauns formulējums – “nemantisks’.

*Deputātiem jautājumu nav, balsojumu nepieprasa.*

*J.Rancāns informē, ka priekšlikums Nr.1 komisijā ir atbalstīts.*

Nr.2 – Aizsardzības ministra A.Pabrika priekšlikums – Izteikt likumprojekta 12.panta nosaukumu un otro daļu ieteiktā redakcijā.

*Deputātiem jautājumu nav, balsojumu nepieprasa.*

*J.Rancāns informē, ka priekšlikums Nr.2 komisijā ir atbalstīts.*

**Nr.3** **–** Aizsardzības ministra A.Pabrika priekšlikums **–** Izteikt likumprojekta 16.panta trešo daļu ieteiktā redakcijā.

S.Vistiņa skaidro, ka arī šis priekšlikums satur tīri redakcionāla rakstura labojumus un nemaina definīciju.

L.Millere piekrīt šim priekšlikumam.

*Deputātiem jautājumu nav, balsojumu nepieprasa.*

*J.Rancāns informē, ka priekšlikums Nr.3 komisijā ir atbalstīts.*

**Nr.4** **–** Aizsardzības ministra A.Pabrika priekšlikums **–** Izslēgt likumprojekta 16.panta septīto daļu.

S.Vistiņa skaidro, ka NBS virspavēlnieka vara kara laikā ir mainīta.

J.Pleps piekrīt Aizsardzības ministrijas priekšlikumam.

L.Millere arī atbalsta šo priekšlikumu, apstiprinot, ka nevajadzētu iekļaut virspavēlnieku disciplinārās varas ķēdē.

*Deputātiem jautājumu nav, balsojumu nepieprasa.*

*J.Rancāns informē, ka priekšlikums Nr.4 komisijā ir atbalstīts.*

**Nr.5** **–** Aizsardzības ministra A.Pabrika priekšlikums **–** Izteikt likumprojekta 18.pantu ieteiktā redakcijā.

S.Vistiņa skaidro, ka šis pants izteikts jaunā redakcijā, lai saliktu pareizos akcentus – disciplīnas pārkāpumu izskatīšanai noteikts termiņš – 5 dienas.

L.Millere piekrīt šim priekšlikumam un atzinīgi novērtē noteikto termiņu kā ļoti pozitīvas izmaiņas.

N.Žunna interesējas par iespējamām sekām termiņa nokavējuma gadījumā.

S.Vistiņa informē, ka katrā konkrētā situācijā būs vērtējami visi konkrētās lietas apstākļi.

L.Millere papildina, ka 5 dienas ir saprātīgs termiņš, lai komandieris izvērtētu, vai disciplinārsods būtu piemērojams vai nē – tas disciplinētu pašus komandierus.

*Deputāti balsojumu nepieprasa.*

*J.Rancāns informē, ka priekšlikums Nr.5 komisijā ir atbalstīts.*

**Nr.6** – Aizsardzības ministra A.Pabrika priekšlikums – Izteikt likumprojekta 19.panta pirmo daļu ieteiktā redakcijā.

**S.Vistiņa** skaidro, ka arī šis priekšlikums saistīts ar dienesta izmeklēšanas termiņiem, kas līdz šim nav bijuši noteikti – tagad ir – 1 mēnesis.

**L.Millerei** nav iebildumu paršo priekšlikumu un atzinīgi vērtē noteiktā termiņa pagarināšanas iespējas objektīvu iemeslu dēļ.

*Deputātiem jautājumu nav, balsojumu nepieprasa.*

*J.Rancāns informē, ka priekšlikums Nr.6 komisijā ir atbalstīts.*

Nr.7 – Aizsardzības ministra A.Pabrika priekšlikums – Papildināt likumprojekta 19.pantu ar jaunu otro daļu ieteiktā redakcijā.

**S.Vistiņa** skaidro, ka šis priekšlikums saistīts ar iepriekšējo priekšlikumu, paredzot 1 mēneša izmeklēšanas termiņa pagarināšanas iespējas.

**L.Millerei** nav iebildumu.

*Deputātiem jautājumu nav, balsojumu nepieprasa.*

*J.Rancāns informē, ka priekšlikums Nr.7 komisijā ir atbalstīts.*

**Nr.8** – Aizsardzības ministra A.Pabrika priekšlikums – Izteikt likumprojekta 21.panta trešo ieteiktā redakcijā.

**S.Vistiņa** informē, ka šis priekšlikums paredz ziņot augstāk stāvošam priekšniekam par pārkāpumiem ar noziedzīga nodarījuma pazīmēm.

**L.Millerei** nav komentāru.

*Deputātiem jautājumu nav, balsojumu nepieprasa.*

*J.Rancāns informē, ka priekšlikums Nr.8 komisijā ir atbalstīts.*

**Nr.9** – Aizsardzības ministra A.Pabrika priekšlikums **–** Izteikt likumprojekta 21.panta astoto daļu ieteiktā redakcijā.

**S.Vistiņa** informē, ka šis priekšlikums saistīts ar iepriekšējo priekšlikumu par termiņiem.

**L.Millerei** nav komentāru.

*Deputātiem jautājumu nav, balsojumu nepieprasa.*

*J.Rancāns informē, ka priekšlikums Nr.9 komisijā ir atbalstīts.*

**Nr.10** – Aizsardzības ministra A.Pabrika priekšlikums – Izslēgt likumprojekta 22.panta trešās daļas pēdējo teikumu.

**S.Vistiņa** informē, ka šajā priekšlikumā svītrota iespēja turēt karavīru vai zemessargu virssardzē līdz viņa atskurbšanai, jo tādas virssardzes vairs nav.

**L.Millerei** nav iebildumu.

**R.Bergmanis** interesējas, kur cilvēks šādā gadījumā tiks nogādāts un kurš būs par to atbildīgs.

**M.Pāvela** informē, ka šādai personai pašai ir pienākums nonākt vietā, kur var atskurbt. Disciplinārlieta tiks izskatīta pēc tam.

**R.Bergmanis** prognozē, ka tas varētu būt bīstami – kur garantija, ka ceļā uz atskurbšanas vietu šāda persona neizdarīs nekādus pārkāpumus.

**L.Millere** skaidro, ka22.panta trešās daļas pēdējais teikums runā par divām lietām: 1) šādu personu ievieto atsevišķā telpā un nodrošina apsardzi – tas vairs nav; 2) par aizturēšanu – 17.panta pirmās daļas 1.punkts paredz šādas personas aizturēšanu un nogādāšanu uz dienesta vietu – tas nekur nepazūd.

**R.Bergmanis** pateicas par atbildi uz jautājumu.

*Deputāti balsojumu nepieprasa.*

*J.Rancāns informē, ka priekšlikums Nr.10 komisijā ir atbalstīts.*

**Nr.11 –** Aizsardzības ministra A.Pabrika priekšlikums – Izteikt likumprojekta 24.panta otro daļu ieteiktā redakcijā.

S.Vistiņa skaidro, ka arī šis priekšlikums precizēts tīri redakcionāli.

L.Millerei nav komentāru.

*Deputātiem jautājumu nav, balsojumu nepieprasa.*

*J.Rancāns informē, ka priekšlikums Nr.11 komisijā ir atbalstīts.*

**Nr.12** **–** Aizsardzības ministra A.Pabrika priekšlikums – Izteikt likumprojekta 25.panta pirmās daļas otro teikumu ieteiktā redakcijā.

S.Vistiņa skaidro, ka precizējumi veikti ar mērķi neradīt problēmas praksē – runa ir par soda izpildes uzsākšanu nevis pabeigšanu.

L.Millere atbalsta šo priekšlikumu, apstiprinot, ka šādā veidā tiek novērstas pretrunas piemērošanai praksē.

*Deputātiem jautājumu nav, balsojumu nepieprasa.*

*J.Rancāns informē, ka priekšlikums Nr.12 komisijā ir atbalstīts.*

**Nr.13 –** Aizsardzības ministra A.Pabrika priekšlikums – Izteikt likumprojekta 25.panta trešās daļas pirmo teikumu ieteiktā redakcijā.

S.Vistiņa skaidro, ka izmaiņas ir precizējoša rakstura.

L.Millerei nav iebildumu.

*Deputātiem jautājumu nav, balsojumu nepieprasa.*

*J.Rancāns informē, ka priekšlikums Nr.13 komisijā ir atbalstīts.*

**Nr.14** **–** Aizsardzības ministra A.Pabrika priekšlikums – Izteikt likumprojekta 25.panta piekto daļu ieteiktā redakcijā.

S.Vistiņa skaidro, ka arī šīs izmaiņas ir redakcionāli precizējoša rakstura.

L.Millere aicina atbalstīt šo priekšlikumu uz 2.lasījumu, bet uz 3.lasījumu Juridiskais birojs varētu vēl iesniegt redakcionālu precizējumu – karavīram par vienu pārkāpumu var uzlikt vienu disciplinārsodu. Šeit ir samiksēti divi – stingrā uzraudzība un ierobežojums atstāt dienesta vietu.

S.Vistiņa piekrīt šim viedoklim.

*Deputātiem jautājumu nav, balsojumu nepieprasa.*

*J.Rancāns informē, ka priekšlikums Nr.14 komisijā ir atbalstīts.*

**J.Rancāns** informē, ka šim likumam vajadzētu stāties spēkā vienlaikus ar Administratīvās atbildības likumu, bet tas nav iespējams, tādēļ piedāvā veidot komisijas priekšlikumu.

**S.Vistiņa** skaidro, ka ir paredzēts, ka tas stājas spēkā vienlaikus ar Administratīvās atbildības likumu.

**L.Millere** apstiprina, ka šī frāze likumā ir. Problēma – šis likums nevar paspēt stāties spēkā vienlaikus ar Administratīvās atbildības likumu – 1.jūlijā tas nav iespējams. Uzskata, ka spēkā stāšanās nosacījums ir jāizņem no šī likumprojekta un uz 3.lasījumu jādomā par citu spēkā stāšanās termiņu.

**J.Rancāns** ierosina veidot komisijas priekšlikumu, kurā izslēdz teikumu par likuma stāšanos spēkā. Komisijas priekšlikums būtu – “Izslēgt spēkā stāšanās noteikumu”.

*Deputātiem jautājumu nav, balsojumu nepieprasa.*

*J.Rancāns informē, ka šis priekšlikums komisijā ir atbalstīts.*

J.Rancāns piedāvā deputātiem atbalstīt visu likumprojektu kopumā 2.lasījumā.

*Deputāti vienbalsīgi atbalsta likumprojektu kopumā.*

**LĒMUMS:**

**-** atbalstīt likumprojektu “Militārās disciplināratbildības likums” (662/Lp13) kopumā un virzīt to izskatīšanai Saeimas sēdē 2.lasījumā;

**-** priekšlikumu iesniegšanas termiņš – 3 nedēļas.

**2. Grozījumi Latvijas Republikas Zemessardzes likumā (663/lp13) 2.lasījums.**

J.Rancāns informē, ka par izskatāmo likumprojektu saņemts 1 priekšlikums, un aicina to izskatīt.

Nr.1 – Saeimas Juridiskā biroja priekšlikums – Izslēgt 38. panta trešajā daļā (likumprojekta 1. pantā) vārdus “un sabiedriskās kārtības noteikumus”.

J.Rancāns dod vārdu Saeimas JB pārstāvei.

L.Millere skaidro, ka šie vārdi nav nepieciešami un var radīt apmulsumu, jo sabiedriskās kārtības noteikumi jāievēro vienmēr visur un visiem.

M.Baltā piekrīt JB redakcijai.

*Deputātiem jautājumu nav, balsojumu nepieprasa.*

*J.Rancāns informē, ka priekšlikums Nr.1 komisijā ir atbalstīts.*

J.Rancāns piedāvā deputātiem atbalstīt visu likumprojektu kopumā 2.lasījumā.

*Deputāti vienbalsīgi atbalsta likumprojektu kopumā.*

**LĒMUMS:**

**-** atbalstīt likumprojektu “Grozījumi Latvijas Republikas Zemessardzes likumā” (663/lp13) kopumā un virzīt to izskatīšanai Saeimas sēdē 2.lasījumā;

**-** priekšlikumu iesniegšanas termiņš – 3 nedēļas.

**3. Grozījumi Militārā dienesta likumā (664/Lp13) 2.lasījums.**

J.Rancāns informē, ka par izskatāmo likumprojektu saņemts 1 priekšlikums, un aicina to izskatīt.

Nr.1 – Saeimas Juridiskā biroja priekšlikums – Izslēgt 47. panta trešajā daļā (likumprojekta 6. pantā) vārdus “un sabiedriskās kārtības noteikumus”.

J.Rancāns dod vārdu Saeimas JB pārstāvei.

L.Millere informē, ka skaidrojums ir tieši tāds pats kā iepriekšējā likumprojektā, tādēļ piedāvā rīkoties līdzīgi.

M.Baltā atbalsta JB redakciju.

*Deputātiem jautājumu nav, balsojumu nepieprasa.*

*J.Rancāns informē, ka priekšlikums Nr.1 komisijā ir atbalstīts.*

J.Rancāns piedāvā deputātiem atbalstīt visu likumprojektu kopumā 2.lasījumā.

*Deputāti vienbalsīgi atbalsta likumprojektu kopumā.*

**LĒMUMS:**

**-** atbalstīt likumprojektu “Grozījumi Militārā dienesta likumā” (664/lp13) kopumā un virzīt to izskatīšanai Saeimas sēdē 2.lasījumā;

**-** priekšlikumu iesniegšanas termiņš – 3 nedēļas.

**4. Grozījumi Iekšlietu ministrijas sistēmas iestāžu un Ieslodzījuma vietu pārvaldes amatpersonu ar speciālajām dienesta pakāpēm dienesta gaitas likumā (595/Lp13) 1. lasījums.**

J.Rancāns informē, ka par izskatāmo likumprojektu saņemti 2 priekšlikumi, un aicina tos izskatīt.

Nr.1 un Nr.2 – Iekšlietu ministra S.Ģirģena priekšlikums – izteikt pirmās daļas 8. punktu ieteiktā redakcijā; papildināt piekto daļu aiz vārda "likvidāciju" ar vārdiem un skaitļiem "un gadījumu, kad amatpersonu atvaļina no dienesta sakarā ar amatpersonas neatbilstību šā likuma 4. panta 4., 4.1 un 4.2 punktā noteiktajām obligātajām prasībām".

J.Rancāns dod vārdu IeM pārstāvei.

D.Radzeviča informē, ka grozījums Nr.1 precizē atvaļināšanas pamatu, bet grozījumā Nr.2 paredzēts, ka amatpersonu nevar atstāt dienestā, ja izdarīts kriminālnoziegums.

L.Millerei nav iebildumu pret virzīšanu izskatīšanai 1.lasījumā.

*Deputātiem jautājumu nav, balsojumu nepieprasa.*

*J.Rancāns informē, ka priekšlikums Nr.1 un priekšlikums Nr.2 komisijā ir atbalstīts.*

J.Rancāns piedāvā deputātiem atbalstīt visu likumprojektu kopumā 1.lasījumā.

*Deputāti vienbalsīgi atbalsta likumprojektu kopumā.*

**LĒMUMS:**

- atbalstīt likumprojektu “Iekšlietu ministrijas sistēmas iestāžu un Ieslodzījuma vietu pārvaldes amatpersonu ar speciālajām dienesta pakāpēm dienesta gaitas likumā” (595/Lp13) kopumā un virzīt to izskatīšanai Saeimas sēdē 1.lasījumā;

- priekšlikumu iesniegšanas termiņš – 2 nedēļas;

- referents – J. Rancāns.

**5. Iespējamā komisijas iniciatīva grozījumiem Prokuratūras likumā.**

J.Rancāns dod vārdu Ģenerālprokuratūras pārstāvei.

E.Jurkjāne pamato grozījumu nepieciešamību par imunitātes atcelšanu prokuroriem par izdarītajiem pārkāpumiem, lai normatīvais regulējums būtu vienveidīgs gan tiesnešiem, gan prokuroriem.

J.Rancāns dod vārdu Saeimas juridiskā biroja (turpmāk – JB) pārstāvei.

L.Millere informē, ka JB nav saturisku iebildumu un šim likumprojektam būtu jāprasa steidzamība. Par stāšanos spēkā var rasties problēma – vai stāsies spēkā vienlaikus ar Administratīvās atbildības likumu.

E.Jurkjāne domā, ka tā nebūtu liela problēma.

J.Rancāns aicina neiekļaut likumprojektā šo spēkā stāšanās punktu.

J.Rancāns aicina deputātus atbalstīt Ģenerālprokuratūras iesūtītā likumprojekta atzīšanu par komisijas iniciatīvu un atzīt likumprojektu par steidzamu.

*Komisija vienbalsīgi nolemj atbalstīt likumprojektu un tā steidzamību.*

**LĒMUMS:**

**-** atbalstīt likumprojektu “Grozījumi Prokuratūras likumā”;

**-** atbalstītlikumprojekta “Grozījumi Prokuratūras likumā” steidzamību un virzīt to izskatīšanai Saeimas sēdē;

**-** noteikt priekšlikumu iesniegšanas termiņu – 3 dienas;

**-** referents – R.Bergmanis.

**6. Dažādi.**

J.Rancāns dod vārdu deputātiem par priekšlikumiem, piezīmēm, komentāriem, ieteikumiem, ja tādi ir.

M.Staķis informē, ka pirms mēneša Izglītības, kultūras un zinātnes komisija skatīja likumprojektu par bērnu un jauniešu izglītošanu valsts aizsardzībā – būs jauni priekšlikumi.

J.Rancāns ierosina prasīt termiņa pagarināšanu priekšlikumu iesniegšanai, to nosakot 5 dienas.

*Komisija atbalsta šo priekšlikumu.*

R.Bergmanis ierosina, ka pēc 9.jūnija varētu atgriezties pie ierastā darba režīma – pulcēties komisijā un risināt jautājumus, uzskatot, ka klātesamības faktors ir būtisks likumprojektu izskatīšanas jomā.

A.Latkovsķis apgalvo, ka tas iespējams būs tikai tad, ja Saeima 4.jūnijā ar ne mazāk kā divu trešdaļu balsu vairākumu nobalsos par likuma steidzamību, pretējā gadījumā ārkārtējā situācija beigsies tikai 15. vai 16.jūnijā.

J.Rancāns uzsver, ka 3.jūnijā varētu būt lielāka skaidrība – tad būs zināmas nianses, jo Ministru kabinets varēs rīkoties jaunā likuma ietvaros.

R.Bergmanis aicina deputātus rīt atgriezties pie šī jautājuma.

A.Blumbergs aicina sagaidīt Saeimas Prezidija lēmumu, jo uzskata, ka visām komisijām jāstrādā vienotā formātā

*Deputātiem nav iebildumu.*

**LĒMUMS:**

**-** nosūtīt vēstuli Saeimas Prezidijam ar lūgumu iekļaut Saeimas 04.06.2020.g. ārkārtas sēdes darba kārtībā saeimas lēmuma projektu “Par priekšlikumu iesniegšanas termiņa pagarināšanu likumprojekta “Par bērnu un jauniešu izglītošanu valsts aizsardzībā” (566/Lp13) otrajam lasījumam līdz 2020.gada 9.jūnijam.

J.Rancāns pateicas uzaicinātajām personām par piedalīšanos komisijas sēdē un slēdz sēdi.

Sēde pabeigta plkst. 11.20.

Komisijas priekšsēdētājs J.Rancāns

Komisijas sekretārs E.Šnore

Sēdes protokolētājs E.Kalniņa